Zápisnica
zo zasadnutia MsV č. 6 , Staré mesto – juh, zo dňa  13. októbra 2008
 
Prítomní :  podľa prezenčnej listiny
Neprítomní : podľa  prezenčnej listiny
Ospravedlnení :  podľa prezenčnej listiny
 
Program : 
1. Otvorenie  zasadnutia MsV č. 6
2. Vyhodnotenie pripomienok, zo dňa 9.9.2008
3.  Jesenné upratovanie
4.  Riešenie problémov občianskeho spolužitia  s rómskou skupinou občanov
5.  Plán akcií MsV č. 6,  do konca roka 2008
6   Informácie z MsP
7.  Požiadavky prítomných  členov MsV
8.  Rôzne a záver 
 
l./ Zasadnutie MsV otvoril jeho predseda, privítal prítomných 
2./ Vykonalo sa vyhodnotenie pripomienok zo zasadnutia v mesiaci septembri. Predseda MsV č. 6 oboznámil členov, že  došla odpoveď na list MsV č. 6 k oprave brehu Hornádu za futbalovým štadiónom  od organizácie Povodie Hornádu a Bodvy z Košíc. 
K ostatným pripomienkam sa konštatovalo, že boli splnené.
3./ Členom MsV č. 6 boli rozdané vývesky, ktoré majú vyvesiť vo svojich uliciach pre občanov na informáciu  k jesennému upratovania . O jesennom upratovaní budú občania informovaní, aj cestou televízie Reduta a cestou mesačníka „ Ičko“. Ďalej k jesennému upratovaniu podal podrobnú informáciu Ing. Kalafut. Uviedol pre členov MsV- tel. číslo kontaktného pracovníka  v prípade, že by sa vyskytli  v rajóne problémy.
4./ V tomto bode požiadal predseda MsV č. 6 a poslanec MUDr. Pukluš prítomnú občiansku stráž o spoluprácu  pri riešení problémov občianskeho spolužitia obyvateľov z Kozieho vrchu  s rómskou komunitou bývajúcou osade Vilčurňa. Poprosil Občiansku stráž, aby sa zamerala najmä na čierne stavby / pristavené maringotky /, na nelegálnych prisťahovalcov, pravidelnosť deratizácie prostredia, predchádzanie trestnej činnosti mal. a mladistvých, hygienickosť prostredia – aby dávali odpad do odpadových nádob.
K tomuto bodu diskutovali prítomní členovia Občianskej stráže, prítomní členovia MsP ako aj členovia MsV.
        Občianska stráž predloží zoznám ľudí na MsP, ktorí v osade bývajú nelegálne  - načierno.
5./  Členovia MsV č. 6 predložia na zasadnutie v mesiaci Novembri 2008  požiadavky zo svojich ulíc, ktoré požadujú zrealizovať v roku 2009. Uvedené je potrebné na vypracovanie Plánu investičných akcií pre rok 2009.
6./ Člen MsP p. Školník podal informáciu z práce MsP. Štatistický uviedol úkony, ktoré sa vykonali v mesiaci septembri 2008 a úkony ktoré sa vykonali od l.10. do 13.10.2008
Požiadavky:
Ing. Kalafut:
         Požaduje od odd. výstavby, aby sa zabezpečilo spojazdnenie zadného traktu ul. F. Urbánka- upraviť a urobiť tam cestu, aby občania mohli do svojich záhrad doviesť prirod. hnojivo, drevo a pod..
         Žiada písomnú odpoveď.
p. Morihladko:
         Križovatka na uliciach Fandlyho a Kukučínova. Žiada od kompetentných pracovníkov urobiť obhliadku križovatky a posúdiť čo je najvhodnejšie tam urobiť pre bezpečnosť – odstrániť zeleň, dať retarder, alebo dať značku STOP. 
          Prosí o písomnú odpoveď k navrhnutým riešeniam.
 Ing. Kalafut:
          Na Ul. E. M. Šoltésovej orezať jarabiny na základe požiadaviek od občanov. 
 MUDr. Pukluš:
          Žiada odd. výstavby o vyjadrenie sa, či je možné uhradiť časť nákladov občanom z Kozieho vrchu za vybudovanie plota, ktorý oddeľuje ich pozemky od osady Vilčurňa, Túto požiadavku dáva na základe žiadosti občanov z Kozieho vrchu, ktorú predniesol ich zástupca na zasadnutí MsV č. 6v mesiaci septembri 2008.      
 
Záver:
          Predseda poďakoval prítomným za účasť. Ďalšie zasadnutie MsV č. 6 sa uskutoční 10.11.2008.
  Zapísal: Michal Bujňák                                                     
MUDr. Ján  Pukluš,  predseda MsV č. 6  v.r.